**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2015. október 22-i

rendes/rendkívüli testületi ülésére

|  |  |
| --- | --- |
| Tárgy: | Pályázat kiírása a Fűtőmű Kft. ügyvezetői teendőinek ellátására |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 184. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | Pályázati kiírása |
| Az előterjesztés a jogszabályi feltételeknek megfelel: | Dr. Erményi Gyula aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Tájékoztatom a Tisztelt Képviselő-testületet, hogy Bölcsföldi Árpád a FŰTŐMŰ Kft. ügyvezetőjének megbízatása 2015. december 31-én lejár. Az ügyvezetői tisztség 2016. január 1-től történő betöltésére pályázat kiírását javaslom, az előterjesztéshez melléklet pályázati kiírás szerinti tartalommal.

Kérem a Tisztelt Képviselő-testületet a határozati javaslat elfogadására!

**Határozati javaslat**

Bonyhád Város Önkormányzati Képviselő-testületea – mint tulajdonosi jogok gyakorlója az önkormányzat vagyonáról és vagyongazdálkodásának szabályairól szóló 14/2015. (VI.24.) önkormányzati rendelet 15. § (1) d.) pontjában kapott felhatalmazás alapján - a Fűtőmű Szolgáltató és Kereskedelmi Kft. ügyvezetői feladatainak ellátására a határozat 1. melléklete szerinti pályázatot írja ki.

Határidő: azonnal

Felelős: Filóné Ferencz Ibolya polgármester,   
Végrehajtásért felelős: Dr. Puskásné Dr. Szeghy Petra jegyző

Bonyhád, 2015. október 15.

Filóné Ferencz Ibolya

polgármester

1. **melléklet**

**Bonyhád Város Önkormányzat Képviselő-testülete pályázatot hirdet a**

**Fűtőmű Szolgáltató és Kereskedelmi Kft. ügyvezetői állására**

**Pályázatot hirdető munkáltató:** Bonyhád Város Önkormányzat Képviselő-testülete

7150 Bonyhád, Széchenyi tér 12.

**Munkáltatói jogkör gyakorlója**: Bonyhád Város Önkormányzat Képviselő-testülete, az egyéb munkáltatói jogokat a taggyűlés gyakorolja.

**Meghirdetett munkahely és beosztás:** Fűtőmű Szolgáltató és Kereskedelmi Kft. ügyvezető

7150 Bonyhád, Fáy ltp. 14.

**A pályázó feladata:** Fűtőmű Szolgáltató és Kereskedelmi Kft. ügyvezetői feladatainak ellátása, a Kft. üzleti tervének elkészítése, árbevételeinek eredményességének biztosítása, feladatainak irányítása és összehangolása, ellenőrzés, koordinálás, gazdálkodási és költségvetési tervek elkészítése.

**A Kft. által ellátott feladatok**: A társaság fő tevékenysége a TEÁOR 35.30 számú gőzellátás, légkondicionálás. Meghatározott városüzemeltetési feladatok ellátása.

**Képesítési és egyéb feltételek:**

* büntetlen előélet,
* felsőfokú műszaki végzettség.

**A pályázat elbírálásánál előnyt jelent:**

* városüzemeltetési vagy műszaki feladatokat ellátó intézménynél, gazdasági társaságnál szerzett gyakorlat;
* városüzemeltetési vagy műszaki feladatokat ellátó intézménynél, gazdasági társaságnál szerzett vezetői munkakörben szerzett tapasztalat.

**A pályázathoz mellékelni kell:**

* önéletrajz;
* iskolai végzettséget igazoló okirat másolata;
* szakmai tapasztalat igazolása;
* 3 hónapnál nem régebbi erkölcsi bizonyítvány/igazolás az erkölcsi bizonyítvány igénylésről;
* vezetői, szakmai program
* nyilatkozat, melyben a pályázó hozzájárul, hogy a pályázat elbírálásában részt vevők a pályázatba betekinthetnek;
* a pályázó nyilatkozata a Ptk 3:114. §-ban meghatározott összeférhetetlenségi feltételre vonatkozóan.

**A pályázat benyújtási határideje:** 2015. november 15.

**A pályázat elbírálási határideje:** 2015. november 26. (Képviselő-testületi ülésen)

**A pályázatokat zárt borítékban a bérigény megjelölésével az alábbi címen kell benyújtani:**

Bonyhád Város Önkormányzat 7150 Bonyhád, Széchenyi tér 12.

**A borítékon fel kell tüntetni**: „Fűtőmű Kft. pályázat”

**A megbízás időtartama:** a 2013. évi V. tv. ( Ptk) 3:114 §-a alapján a vezető tisztségviselő megbízatása 5 évre szól , a Munka Törvénykönyve hatálya alá tartozik

**Próbaidő tartama:** 3 hónap

A pályázatokat a Képviselő-testület Pénzügyi és Gazdasági Bizottsága véleményezi.

**A pályázattal kapcsolatban további felvilágosítást ad:**

Filóné Ferencz Ibolya polgármester

T: 74/500-217

A kiíró fenntartja a jogot a pályázat eredménytelenné nyilvánítására.